**Årsmøtet Angus** 

9.-10.november 2013

Thorbjørnrud Hotell, Jevnaker

**VELKOMMEN**

Leder Arne Petter M. Børresen ønsker velkommen.
Innkallingen blir godkjent.

**Valg av:**

Møteleder: Arne Petter M Børresen
Underskrive protokoll: Torkell Skinnes Myhre og Espen Krogstad

**1. Leder går gjennom årsmelding.**

- Forteller hvem som er med i styret, og rollene, og geografisk sammensetting. Presentasjon av valgkomiteen og revisorer.

- Faktaark. Det er lagd en om oksen og en om kua. Det er planer om å lage faktaark om Angus i nisjeproduksjon, økologisk produksjon og som landskapspleier.

- Det ble ingen kvigeauksjon i regi av TYR i år.

- Brukt mye penger i år, det er kjøpt inn messetelt, inventar til det, pluss henger. Det er noe av grunnen til underskuddet. Dette ble brukt første gang på Storfe 2013, og det ble et hyggelig sted å møtes for Angus-interesserte. Et synlig sted som samler folk som er interessert i Angus.

- Storfe 2013: Landbruksministeren var innom standen til Angus og fikk med seg en kopp som han bruker hver dag. Hans Dagrød fikk oppmerksomhet under middagen for Betong av Dagrød (Beste Biff Natur Okse).

- Året ga en rekordokse på Staur, ny salgsrekord (85.000 kroner) for Hovin Hauk. Kjøper Reidun Weum, selger Espen Krogstad. Vi er godt fornøyd med prisene på auksjonen for Angus i år.

- Interessen for Angus er bra. Seminsalget øker med 11 % i forhold til i fjor, noe vi må si oss fornøyd med. Medlemsmassen er stabil, 155 medlemmer. Angus-kontakt går som vanlig, og det er June som har hatt ansvaret. Det er vanskelig å få folk til å skrive til bladet. Det må jobbes med. Angusforeningen har 340 følgere på Facebook.

- Det har vært en god del møter. TYR har årsmøte og ledersamlinger hvor Angus har vært representert. I tillegg har det vært noen møter angående tilbakebetaling til raselagene.

- Angus deltok på Dyrsku’n i Seljord hvor det var ca 80.000 besøkende. All ære til Elisabeth for at Angus var så flott representert.

Elisabeth Haugarne: Vi har slitt med å få folk til å stå på Angus-stand, familien hennes er blitt truet til å stå der, pluss at Espen Krogstad har vært flink til å stille opp. Det er for lite. Dette må endres, da det er bestemt at alle raser skal få mulighet til å være med på mønstring/ kåring, som Hereford hadde i år. Det satses, og det skal nå bygges tribuner. Skal vi være med videre, må folk stille opp og hjelpe til. Det er noe vi må tenke på spesielt i forhold til arbeidsplanen senere i dag.

Nils Jørgen Aarvik: Den gangen det var store utstillinger, med konkurranser mellom raser og dyr, det var festlig. Savner det. Verdien i avlsmessig framgang ligger i testen, men å gjøre dyra synlig er også viktig, og i den forbindelse er det bra å ha en utstilling.

**Vedtak:**
Ingen innsigelser til årsmeldinga, så den er godkjent.

**2. Rapport fra avlsutvalget**

Leder i avlsrådet, Halvor Midtsundstad, gikk gjennom rapporten fra avlsrådet. Denne rapporten var sendt med årsmøtepapirene ut til deltagerne.

Avlsrådet er ikke helt fornøyd med kvaliteten på de oksene som var på Staur, det ble litt stang ut. Men de som kom gjennom som seminokser var man veldig fornøyd med. Sædsalget er for lite på gjenbruk på renrase, derfor gikk antallet plasser på Staur ned til 10 fra 11. Hadde håpet på 12 plasser i år. Angus nærmer seg en kritisk grense på hvor få plasser det er hensiktsmessig å drive avlsarbeid via Staur på. Må få opp gjenbruk, da får man inn flere på Staur noe vi trenger for å få et godt avlsarbeid videre framover. Alle må oppfordres til å være aktive med å melde på okser til Staur, vi må få med nye besetninger.

To store utfordringer som vi må ha fokus på:

- Plukk ut gode kyr som det er aktuelt å inseminere, få de drektig med førsteprioritets okser, dermed får vi gode kombinasjoner til videre avl.

- Alle må være med å bruke ungokser slik at disse får sikre tall bak seg og kan brukes i videre avl. Når oksene blir eliteokser blir de mer brukt, og indeksene kan endre seg.

Selv om det ikke ser så bra ut akkurat nå, er det ikke helt svart, vi har en økning i seminbruken.

Dette er utfordringen også for andre raser, men Angus har såpass lite insemineringer at det skal lite til før de ramler ut.

Det kommer i år nye regler for å bli Aktiv Avlsbesetning. I korte trekk betyr det at man kan ikke bruke kun èn seminokse, men man må spre genene i besetningen.

Ny avlsplan for Aberdeen Angus ble tidligere i møtet godkjent.

Trond Dahl: Send ut brev til alle medlemmer hvor de oppfordres til å bruke semin, med forklaring av alvoret og konsekvensene for avl på Angus. Om alle de 150 medlemmer inseminerer de beste kyrne, så vil vi få en god økning.

Halvor Midtsundstad: Kanskje er det en mulighet? Det er en ting vi i avlsrådet må tenke på. Kanskje si at de beste 10 % av kyrne bør insemineres. Inkludert oppfordring til bruk av ungokser.

Reidun Weum: De beste seminoksene som kommer ut på gårdene bør jo kunne brukes hos flere, ikke bare hos kjøper. Sørge for et system for å få dem rundt til andre produsenter.

Halvor Midtsundstad: Det er en god ide. Det beste er kanskje da at disse besetningene også bruker andre okser til semin, slik at ikke ytre forhold preger besetningen og tallene som ligger bak seminoksene.

Torkell Skinnes Myhre: Å gå ut til alle er nok greit, men vi får ikke med alle. Noen vil nok henge seg på. Det monner i de store besetningene, det er dem vi må få til å bruke semin, gjerne kjøpe en seminokse de kan ha på gården og som kan ta omløpet. Da har de muligheter. Kanskje gå ut til de 10 største besetningene i Norge, få et felleskap der og få dem til å samarbeide om et mål, gjennom samlinger. Det skal jo lønne seg økonomisk også. Man må ha trua på det. Anguslaget må kanskje hjelpe til med å formidle denne kontakten, være med som pådriver.

Halvor Midtsundstad: Heatime kan fort lønne seg i store besetninger. Det er også en ide. Da kan man virkelig skreddersy kombinasjoner i besetningen.

Arne Petter Børresen: Flere av de beste avlsoksene er allerede døde. Merkelig. Noen er skadet, noen fungerer ikke, og blir dermed slaktet.

Sven Eberhard Østmoe: Store besetninger som driver med avl har allerede brukt seminoksen ved inseminering, så det kan være vanskelig å selge den.

Ståle Westby: Store besetninger har ofte også andre okser som er nært beslektet allerede på gården.

Espen Krogstad: Viktig å få dette ut til medlemmene, årsmøtedeltagerne må oppfordre andre til å bruke semin. Vårt ansvar å spre det glade budskap, oppfordre til bruk.

**3. Regnskapet**

Arne Petter gjennomgikk regnskapet.

*Utgifter*

De største utgiftene har laget på Anguskontakt. Halvparten av utgiftene der er annonsering.

Årsmøtet koster litt, styremedlemmer får dekket.

Storfe 2013 kostet laget en del. Investeringer i telt, bord, stoler og brosjyrer har vært store, men er en investering som blir gjort bare en gang.

*Inntekter*

Kontingent: 155 medlemmer x 500 kroner.

Inntekt på stambokføring og sædsalg.

Laget har en buffer på 250.000, så det går an å ha et underskudd i år på 80.000 kroner.

Går i null om man trekker fra investeringer.

Torkell Skinnes Myhre:

Det er store endringer fra i fjor på sædsalg og Anguskontakt. Hvorfor?

Arne Petter M Børresen:
Noe som henger igjen fra i fjor da danskene sendte ikke regning.
Forskjellen i sædsalget skyldes at TYR var for sene med utbetaling av sædbonus.

**4. Budsjett**

Den store forskjellen fra i år er inntekten på sædsalg. Den går ned med 50 kroner per salg og denne summen går inn til TYR sentralt. TYR tar en større andel av utgifter for raselaget, som for eksempel utgifter til avlsrådet og ledersamling. I tillegg får deltagere ved ledersamling dekket daggodtgjørelse.

Reidun Weum:
Blir da stamboka billigere?

Arne Petter M Børresen:
Ja, stamboka blir da billigere.

Ståle Westby:
Målsettinga for TYR er å få opp antallet stambokføringer, så det skal snart bli gratis.

Arne Petter M Børresen:
Budsjetteres med et overskudd på 7.500 kroner. Åpen for forslag til å bruke pengene. Budsjettet bør kanskje inn i arbeidsprogram for styret.

Reidun Weum:
Ingen grunn til at vi skal gå med overskudd. Trenger ikke bygge den opp.

Vedtak:
Budsjettet ble vedtatt, styret fekk fullmakt til å disponere overskuddet, f.eks utstilling.

**5. Styrets arbeidsplan**
Årets styre har god erfaring med å ha 2-3 ting å konsentrere seg om, så hva bør styret ha fokus på framover, hvordan bør de jobbe?

Torkell Skinnes Myhre:

Mitt forslag er å satse på følgende tre områder:

- Utstillinger. Om man skal være med på en utstilling, så er det Dyrsku’n som bør satses på.

- satse hardt på å få opp bruken av semin. Ellers går det rett vest. Havner vi utenfor Staur, er det krise, og det kan vi ikke godta.

- få i gang kjøttsalget på Angus. Nå satser Nortura på Limousin, og det må være mulig å få til det samme på Angus også.

Nils Jørgen Aarvik:

Enig. Utstillingene på Hellerud var fantastiske og skapte stemning! Tror ikke de tidene kommer tilbake. Angusoksen som utstillingsdyr, det er ikke mange som slår. Lette og stelle, de blir utrolig fine.

Reidun Weum:

Om vi får det til å bli en årlig greie, så blir det kanskje innarbeidet mer hos alle å være med og stille opp. Enklere å få engasjert folk når man vet når og hvor det forventes man er med.

**Vedtak:**
Enige om å satse på de punktene Torkell kom med. Styret gis handlingsrom innen budsjettet.

Arbeidsplan ble vedtatt.

**6. Valg**

Valgkomiteen har bestått av Jan Haavard Refsethås, John Magne Aarrestad og Elisabeth Haugarne. De har jobbet mye med å få på plass et nytt styre siden Arne Petter Børresen ikke ville fortsette. Mulig man ikke har klart å tenke kreativt nok, men har ikke fått på plass noen ny leder. Nestleder var et naturlig valg som måtte ta det til ny leder var på plass, men det ble ikke valgt noen nestleder i fjor.

Har spurt alle i styret og avlsutvalget for å få en omrokkering, uten hell.

Kanskje burde valgkomiteen vært utvidet, tre personer er litt for få til å kjenne mange medlemmer.

Forslag fra leder i valgkomiteen at årsmøtet tar resten av valget først, for så å ta en diskusjon rundt ledervalget etterpå. Årsmøtet godtar det.

- Espen Krogstad og Svein Eberhardt Østmo er ikke på valg.

- Halvor Midtsundstad er der som representant i avlsrådet

- June Schanke trer ut pga andre omstendigheter, får inn Ingrid Haugen.

- Eva Stuedal står videre som vara. Tar gjenvalg.

- Merethe Mørk, vara fortsatt.

*Valg:*
Ingrid Haugen, Eva Stuedal og Merethe Mørk ble valg ved applaus.

Jan Haavard Refsethås har hatt jobben som kasserer fram til nå, men som en ekstern person og ikke medlem av styret, ønsker han å avslutte den jobben. Foreslår Arne Petter som kasserer videre.

Arne Petter valgt som ekstern kasserer.

June Schanke har ansvar for hjemmeside og Anguskontakt, trenger en ny som styret må finne.

Elisabeth Haugarne er ikke i styret, men har fungert som sekretær.

Blei ikkje tatt stilling til sekretær. Webansvarleg, AK må det arbeidas vidare med.

Halvor stiller til gjenvalg som leder i avlsrådet.

Steinar – ikkje på valg. Torfinn - gjenvalgt i avlsrådet.

Per Ivar gikk ut, Asbjørn inn.

*Valg:*

Disse fire valgt ved applaus.

Revisor: Trond og Trond stiller til gjenvalg

*Valgt* ved applaus.

Valg av leder:

Foreslår å ha et styre som samarbeider, uten en leder. Hvis det fungerer uten, kan det være et alternativ. Diskusjon rundt muligheter som finnes. Det er et ønske fra årsmøtedeltagerne om å ha valgt en leder før man forlater årsmøtet.

Svein Eberhard Østmoe lover å stille som lederkanditat neste år, mot at Elisabeth Haugarne tar ledervervet det neste året. Dermed blir Svein Eberhard Østmoe nestleder i styret.

*Valg:*
Elisabeth Haugarne valgt ved applaus.

Arne Petter M. Børresen går inn i valgkomiteen.
 Jan Haavard Refsethås tar over som leder i valgkomiteen etter Elisabeth Haugarne.

*Valgt ved applaus.*

**7. Fastsettelse av medlemskontingent**

Holdes uendret på 500 kroner.

**8. Oppsummering**
Arne Petter M Børresen oppsummerer dagen tilslutt.

Det ble litt redusert når foredragsholderne ikke kom, pluss en del tekniske problem, men det endte bra. Takker for et godt årsmøte, og ønsker velkommen til middag kl 19.00.

Jevnaker, 09.11.13

Referent; Astrid Øversveen, TYR